Document ID: 31996D0511

Odločba Komisije
z dne 29. julija 1996
o vprašalnikih, predvidenih v Direktivah Sveta 80/779/EGS, 82/884/EGS, 84/360/EGS in 85/203/EGS
(Besedilo velja za EGP)
(96/511/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 80/779/EGS z dne 15. julija 1980 o mejnih in priporočenih vrednostih za žveplov dioksid in suspendirane delce v zvezi s kakovostjo zraka [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 8 Direktive,
ob upoštevanju Direktive Sveta 82/884/EGS z dne 3. decembra 1982 o mejni vrednosti za svinec v zraku [2], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 6 Direktive,
ob upoštevanju Direktive Sveta 84/360/EGS z dne 28. junija 1984 o boju proti onesnaževanju zraka iz industrijskih obratov [3], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 15a Direktive,
ob upoštevanju Direktive Sveta 85/203/EGS z dne 7. marca 1985 o standardih kakovosti zraka za dušikov dioksid [4], kakor je bila nazadnje spremenjena z Direktivo 91/692/EGS [5], in zlasti člena 8 Direktive,
ker so se Direktive 80/779/EGS, 82/884/EGS, 84/360/EGS in 85/203/EGS spremenile s členom 4 Direktive 91/692/EGS, ki državam članicam nalaga, da Komisiji v obliki sektorskega poročila predajo informacije o izvajanju nekaterih direktiv;
ker mora to poročilo temeljiti na vprašalniku ali osnutku, ki ga je Komisija oblikovala v skladu s postopkom, določenim v členu 6 Direktive 91/692/EGS;
ker so ukrepi, predvideni v tej odločbi, skladni z mnenjem odbora, ustanovljenega po členu 6 Direktive 91/692/EGS,
SPREJELA NASLEDNJO ODLOČBO:
Člen 1
Sprejmejo se vprašalniki, določeni v Prilogi, ki se nanašajo na Direktive 80/779/EGS, 82/884/EGS, 84/360/EGS in 85/203/EGS.
Člen 2
Države članice uporabijo vprašalnike, določene v Prilogi, kot podlago za pripravo sektorskih poročil, ki jih morajo predložiti Komisiji na podlagi člena 4 Direktive 91/692/EGS.
Člen 3
Ta odločba je naslovljena na države članice.
V Bruslju, 29. julija 1996

Labels: 12
20